open-index/open-wikipedia-markdown huggingface dataset:
ফ্রেডরিক স্যাঙ্গার

**ফ্রেডরিক স্যাঙ্গার** (১৩ আগস্ট ১৯১৮ - ১৯ নভেম্বর ২০১৩) একজন ইংরেজ প্রাণরসায়নবিদ। তিনি রসায়নে দুইটি নোবেল পুরস্কারপ্রাপ্ত প্রথম ব্যক্তি ছিলেন
।
পুষ্টি জগতের প্রোটিনের গঠনের ইতিবৃত্ত আসে ড. ফ্রেডিরিখের গবেষণা ও চিন্তার সূত্র ধরে। প্রোটিনের রাসায়নিক রূপ দাঁড় করানোর জন্য ১৯৫৮ সালে প্রথমবার নোবেল পান তিনি।পরবর্তীতে নিউক্লিক এসিডের বেস সিকোয়েন্স নিয়ে গবেষণার স্বীকৃতি স্বরূপ ১৯৮০ সালে রসায়নেই পুনরায় নোবেল পুরস্কার লাভ করেন।

## জন্ম ও শিক্ষাজীবন
থাম্ব|260x260পিক্সেল|স্যাঙ্গার সেন্টার, জিনোম ক্যাম্পাস, কেমব্রিজশায়ার
১৯১৮ সালে ইংল্যান্ডের গ্লুচেস্টারশায়ার শহরে জন্ম ফ্রেডরিকের। বাবার পথ ধরে চিকিৎসক হওয়ার স্বপ্ন ছিল তার ছোটবেলাতে। তবে শেষ পর্যন্ত কেমব্রিজ বিশ্ববিদ্যালয়ে প্রাণরসায়নবিদ্যার ওপরেই তিনি উচ্চ শিক্ষা নেন। স্যাঙ্গার ১৯৪৩ সালে ডক্টরেট ডিগ্রি লাভ করেন।

## কর্মজীবন

## সম্মাননা
* ফেলো অব দ্য রয়েল সোসাইটি - ১৯৫৪
* কমান্ডার অব দ্য অর্ডার অব দ্য ব্রিটিশ এম্পায়ার - ১৯৫৩
* অর্ডার অব দ্য কম্প্যানিয়ন্স অব অনার - ১৯৮১
* অর্ডার অব মেরিট (কমনওয়েলথ) - ১৯৮৬
* রয়েল মেডেল - ১৯৬৯
* কপলি মেডেল - ১৯৭৭

## তথ্যসূত্র

## বহিঃসংযোগ
* The Sanger Institute
* About the 1958 Nobel Prize
* About the 1980 Nobel Prize
* Fred Sanger 2001 Video Documentary by The Vega Science Trust
* National Portrait Gallery 
* Frederick Sanger interviewed by Alan Macfarlane, 24th August 2007 (film) 
* . Interviewed by Lewis Wolpert. Duration 1 hour.

বিষয়শ্রেণী:১৯১৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:নোবেল বিজয়ী রসায়নবিদ
বিষয়শ্রেণী:কপলি পদক বিজয়ী
বিষয়শ্রেণী:ইংরেজ অজ্ঞেয়বাদী
বিষয়শ্রেণী:ইংরেজ নোবেল বিজয়ী
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:কেমব্রিজ বিশ্ববিদ্যালয়ের শিক্ষক
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:রয়েল সোসাইটির সভ্য
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল পদক বিজয়ী
বিষয়শ্রেণী:একাধিকবার নোবেল বিজয়ী
ধর্মতত্ত্ব

**ধর্মতত্ত্ব** () হলো ঐশ্বরিক প্রকৃতি বা ধর্মীয় বিশ্বাসের পদ্ধতিগত অধ্যয়ন। তত্ত্বটি সাধারণত বিশ্ববিদ্যালয় ও শিক্ষালয়ে কেতাবি বিষয় হিসেবে পড়ানো হয়। এটি অতিপ্রাকৃত বিশ্লেষণের অনন্য বিষয়বস্তুর সাথে নিজেকে দখল করে, তবে ধর্মীয় জ্ঞানতত্ত্বের সাথেও কারবার করে, উদ্ঘাটন বা দৈববাণীর প্রশ্নের উত্তর দেয় এবং জিজ্ঞাসা করে। উদ্ঘাটন ঈশ্বর, দেবতা বা দেবতাদের গ্রহণের সাথে সম্পর্কিত, যেমনটি কেবলমাত্র প্রাকৃতিক জগতের অতীন্দ্রিয় বা ঊর্ধ্বে নয়, কিন্তু প্রাকৃতিক বিশ্বের সাথে যোগাযোগ করতে এবং মানবজাতির কাছে নিজেকে প্রকাশ করতে ইচ্ছুক ও সক্ষম।

ধর্মতত্ত্ববিদরা বিভিন্ন ধরনের বিশ্লেষণ এবং যুক্তি ব্যবহার করেন (অভিজ্ঞতামূলক, দার্শনিক, নৃতাত্ত্বিক,  ঐতিহাসিক, এবং অন্যান্য) ধর্মীয় বিষয়গুলিকে বুঝতে, ব্যাখ্যা করতে, পরীক্ষা করতে, সমালোচনা করতে, রক্ষা করতে বা প্রচার করতে। পরানীতিশাস্ত্র এবং মামলা আইনের দর্শনের মতো, যুক্তিগুলি প্রায়ই পূর্বে সমাধান করা প্রশ্নগুলির অস্তিত্ব ধরে নেয়, এবং নতুন পরিস্থিতিতে নতুন অনুমান প্রলুব্ধ করতে তাদের থেকে উপমা তৈরি করে বিকাশ করে।

ধর্মতত্ত্বের অধ্যয়ন একজন ধর্মতাত্ত্বিককে তাদের নিজস্ব ধর্মীয় ঐতিহ্য, অন্য ধর্মীয় ঐতিহ্য, আরও গভীরভাবে বুঝতে সাহায্য করতে পারে, অথবা এটি তাদের কোনো নির্দিষ্ট ঐতিহ্যের উল্লেখ ছাড়াই দেবত্বের প্রকৃতি অন্বেষণ করতে সক্ষম হতে পারে। ধর্মতত্ত্ব প্রসারিত, সংস্কার করতে, অথবা ধর্মীয় ঐতিহ্যকে ন্যায়সঙ্গত করতে; অথবা এটি তুলনা করতে, আপত্তি (যেমন বাইবেলের সমালোচনা) বা বিরোধিতা করতে (যেমন অধর্ম) ধর্মীয় ঐতিহ্য বা বিশ্বদর্শন ব্যবহার করা যেতে পারে। ধর্মতাত্ত্বিককে ধর্মতত্ত্ব ধর্মীয় ঐতিহ্যের মাধ্যমে বর্তমান পরিস্থিতি বা প্রয়োজন মোকাবেলায় সাহায্য করতে পারে, অথবা বিশ্বের ব্যাখ্যা সম্ভাব্য উপায় অন্বেষণ করতে।

## তথ্যসূত্র

## বহিঃসংযোগ

* "Theology" on *[[Encyclopædia Britannica]]*
* Chattopadhyay, Subhasis. "Reflections on Hindu Theology" in Prabuddha Bharata or Awakened India 120(12): 664–672 (2014). . Edited by Swami Narasimhananda.
* 

বিষয়শ্রেণী:ধর্মতত্ত্ব
বিষয়শ্রেণী:ধর্ম ও বিজ্ঞান
ভূকেন্দ্রিক মডেল

জ্যোতির্বিজ্ঞানে **ভূকেন্দ্রিক মডেল**(ইংরেজি ভাষায়: Geocentric model) বলতে এমন একটি বিশ্ব ব্যবস্থা বোঝায় যেখানে পৃথিবী বিশ্বের কেন্দ্রে অবস্থিত এবং তাকে কেন্দ্র করে অন্য সকল বস্তু আবর্তন করে। এর অন্য নাম *ভূকেন্দ্রিক মতবাদ*, *ভূকেন্দ্রিকতাবাদ* বা **টলেমীয় জগৎ** বা *টলেমীয় ব্যবস্থা*। অনেক সভ্যতায়ই এই মডেল খুব গ্রহণযোগ্যতা পেয়েছিল, যেমন প্রাচীন গ্রিক সভ্যতা। এজন্য অনেক গ্রিক দার্শনিককেই পৃথিবীকে মহাবিশ্বের কেন্দ্র হিসেবে বিবেচনা করতে দেখা যায়। এর উল্লেখযোগ্য উদাহরণ হচ্ছে এরিস্টটলীয় পদার্থবিদ্যা এবং টলেমির জগৎ।

দুটি খুবই সাধারণ পর্যবেক্ষণ পৃথিবীকে মহাবিশ্বের কেন্দ্র হিসেবে প্রতিষ্ঠিত করেছিল। প্রথমত, তারা, সূর্য এবং গ্রহগুলো প্রতিদিন নিয়ম করে পৃথিবীর চারদিকে আবর্তন করছে বলে মনে হয়। প্রতিটি তারা একটি খ-গোলকের মধ্যে প্রথিত আছে বলে মনে হতো, যে খ-গোলকের কেন্দ্র পৃথিবী এবং যে গোলকটি পৃথিবীর উত্তর উ দক্ষিণ মেরু দিয়ে অতিক্রমকারী একটি অক্ষ রেখার সাপেক্ষে প্রতিদিন আবর্তিত হয়। তারার অবস্থান বিষুব রেখার যত নিকটে ছিল তাকে তত বেশি দূরত্ব অতিক্রম করতে দেখা যেতো এবং সকল তারাই একদিনের ব্যবধানে তার পূর্বের উদিত হওয়ার অবস্থানে ফিরে আসতো। দ্বিতীয়ত, পৃথিবীতে অবস্থানকারী একজন পর্যবেক্ষকের সাপেক্ষে পৃথিবীর কোন গতি নেই, সে কঠিন, সুস্থিত এবং নিশ্চল। অন্য কথায়, পৃথিবী সম্পূর্ণ স্থির অবস্থায় আছে।

প্রাচীন গ্রিক ও মধ্যযুগীয় দার্শনিকরা ভূকেন্দ্রিক মডেল গ্রহণের পাশাপাশি মনে করতেন পৃথিবীর গোলকাকৃতির। আরও প্রাচীন কিছু পৌরাণিক কাহিনীতে পৃথিবীকে সমতল হিসেবে বিবেচনা করা হতো যার সাথে এর স্পষ্ট বিরোধ রয়েছে। অবশ্য প্রাচীন গ্রিসের দার্শনিকরা মনে করতেন সকল গ্রহের কক্ষপথ বৃত্তাকার। সপ্তদশ শতকের পূর্বে এই বৃত্তাকার কক্ষপথ সম্পর্কে কেউ খুব একটা সন্দেহ পোষণ করেননি। নিকোলাউস কোপের্নিকুস এবং ইয়োহানেস কেপলারের মত বিজ্ঞানীদের গবেষণার বদৌলতে অবশেষে উপবৃত্তাকার কক্ষপথের ধারণা প্রতিষ্ঠিত হয়।

টলেমির ভূকেন্দ্রিক মতবাদ অবলম্বন করে প্রায় ১৫০০ বছর সব ধরনের জ্যোতিষতাত্ত্বিক ছক তৈরি করা হতো। ১৬শ এবং ১৭শ শতকের মধ্যে এই মতবাদ ধীরে ধীরে গ্রহণযোগ্যতা হারায় এবং কোপের্নিকুস, কেপলার এবং গালিলেওদের হাত ধরে এক সময় সৌরকেন্দ্রিক মডেল (যাতে সূর্যকে কেন্দ্র হিসেবে বিবেচনা করা হয়) পূর্ণ গ্রহণযোগ্যতা পায়। অবশ্য ভূকেন্দ্রিক থেকে সৌরকেন্দ্রিক মতবাদে স্থানান্তরের এই পথ কুসুমাস্তীর্ণ ছিল না। একদিকে ক্যাথলিক চার্চ তাদের বর্ণনামতে ঈশ্বরের সর্বশেষ্ঠ সৃষ্টি মানুষের আবাসস্থলকে মহাবিশ্বের কেন্দ্র না ভেবে থাকতে পারছিল না, অন্যদিকে অনেকে পৃথিবীকে কেন্দ্র করে সবকিছু আবর্তিত হচ্ছে এই প্রত্যক্ষ পর্যবেক্ষণটি দুর্বল একটি তত্ত্বের কারণে ছেড়ে দিতে রাজি ছিলেন না।

## টলেমীয় মডেল

File:Eccentric.png|উৎকেন্দ্রিক মডেল
File:Epicycle-Ptolemy.png|মন্দবৃত্ত
File:Equant.png|ইকুয়েন্ট
File:Ptolemaic system.png|তিনটির সমন্বয়

টলেমি প্রথমে তিন ধরনের কক্ষপথের চিন্তা করেছিলেন: উৎকেন্দ্রিক, মন্দবৃত্ত এবং ইকুয়েন্ট। সকল ক্ষেত্রেই ধরে নিয়েছিলেন, গ্রহগুলো পৃথিবীকে বা পৃথিবীর খুব কাছের একটি বিন্দুকে কেন্দ্র করে আবর্তিত হয়। পৃথিবী নিজে ছিল সম্পূর্ণ স্থির। উৎকেন্দ্রিক (eccentric) মডেলে গ্রহগুলো যে বৃত্তাকার কক্ষপথে আবর্তন করে পৃথিবীকে তার কেন্দ্র থেকে একটু দূরে স্থাপন করা হয়।

## তথ্যসূত্র


বিষয়শ্রেণী:জ্যোতির্বিজ্ঞানের ইতিহাস
বিষয়শ্রেণী:বিজ্ঞানের ইতিহাস
বিষয়শ্রেণী:পরিত্যক্ত বৈজ্ঞানিক তত্ত্ব
বিষয়শ্রেণী:মহাজাগতিক স্থানাঙ্ক পদ্ধতি
২০০৮ গ্রীষ্মকালীন অলিম্পিকে মল্লক্রীড়া – নারীদের লং জাম্প

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[লং জাম্প]]** প্রতিযোগিতা আগস্টের ১৯ ও ২২তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল
নিম্নলিখিত শব্দসংক্ষেপগুলি ব্যবহার করা হয়েছে, -

* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)
* **q** = হিটে সেরা সময়ের ভিত্তিতে যোগ্যতাঅর্জনকারী (qualification by time)
* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### যোগ্যতানির্ণায়ক পর্ব

ন্যূনতম ৬.৭৫ মিটার (Q) বা সেরা ১২জন প্রতিযোগী (q) ফাইনালে যাবে।

} ||B||align="left"|অঞ্জু ববি জর্জ ||align="left"|   
||x || x|| x|| ***' || 
|-
|  ||B||align="left"|[[জ্যাকি এডওয়ার্ডস (দৌড়বাজী)|জ্যাকি এডওয়ার্ডস]] ||align="left"|    
||x || x|| x|| ***' || 
|-
|  ||A|| align="left"|য়ানা ভেল্ডাকোভা  ||align="left"|    
||x || x|| x|| ***' || 
|-
|  ||A||align="left"|[[লুডমিলা ব্লোনস্কা]]  ||align="left"|  ||   ||   || || ***' ||  
|}

### ফাইনাল
২২শে আগস্ট ২০০৮ - সন্ধ্যা ৭:২০

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
শাহ মোহাম্মদ ফারুক

**ড: শাহ মোহাম্মাদ ফারুক** একজন বাংলাদেশী বিজ্ঞানী এবং অধ্যাপক। তিনি 
কলেরার জীবাণু ভিব্রিও কলেরীর একজন অগ্রগণ্য গবেষক।  তিনি খাদ্যবাহিত ও পানিবাহিত রোগসৃষ্টিকারী ব্যাক্টেরিয়া নিয়ে গবেষণা করেন। বর্তমানে তিনি Independent University, Bangladesh (IUB) এর School of Environment and Life Sciences এর ডীন। তিনি The World Academy of Sciences (TWAS) এবং  বাংলাদেশ বিজ্ঞান একাডেমি এর একজন ফেলো।

## শৈশব
শাহ মোহাম্মদ ফারুক ১৯৫৬ সালে যশোর জেলায় জন্মগ্রহণ করেন।

## শিক্ষাজীবন
তিনি যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। তিনি ঢাকা বিশ্ববিদ্যালয় এর প্রাণরসায়ন ও অণুপ্রাণবিজ্ঞান বিভাগ থেকে ১৯৭৮ সালে বিএসসি ও ১৯৭৯ সালে এমএসসি ডিগ্রি অর্জন করেন। তিনি ১৯৮৮ সালে যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি অর্জন করেন।

## পুরস্কার
তিনি ২০০৫ সালে মেডিকেল সায়েন্সে ওয়ার্ল্ড অ্যাকাডেমী অব সায়েন্সেস প্রাইজ ২০০৫ লাভ করেন।

## তথ্যসূত্র

## বহিঃসংযোগ
* Dr Shah M Faruque rewarded
* http://bangladesh-web.com/view1.php?hidRecord=139439 
* Bangladeshi scientist discovers cause of cholera
* একটি নিরীহ জীবাণু কলেরা রোগের কারণ ঘটাতে পারে: ডঃ ফারুক
* Bangladeshi scientist makes breakthrough in understanding how cholera bacteria become deadly
* A Crisis Beyond Haiti

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী বিজ্ঞানী
বিষয়শ্রেণী:যশোর জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:যশোরের ব্যক্তি
বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক
বিষয়শ্রেণী:ঝিনাইদহ ক্যাডেট কলেজের প্রাক্তন শিক্ষার্থী
পরিবহণ (তাপ)

**যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু [[স্পন্দনের]] মাধ্যমে এক [[অণু]] তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহন বলে।** 
তাপ পরিবহনের জন্য জড় মাধ্যমের প্রয়োজন হয়। এ পদ্ধতিতে পদর্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চারিত করে। যে মাধ্যমের অণুগুলো যত বেশি সুদৃড় সেখানে তাপ শক্তি পরিবহন তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরবহণ হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চারিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চারিত হওয়ার পদ্ধতিই পরিবহন।

## তথ্যসূত্র

মাধ্যমিক পদার্থবিজ্ঞান বই (অধ্যায়-১১; পৃষ্ঠা-১৫৮)
বিষয়শ্রেণী:অসম্পূর্ণ পদার্থবিজ্ঞান নিবন্ধ
বিষয়শ্রেণী:তাপ সঞ্চালন
বিষয়শ্রেণী:ভৌত রাশি
বিষয়শ্রেণী:পরিবহন ঘটনা
কাজী গোলাম মাহবুব

**কাজী গোলাম মাহবুব** (জন্ম: ২৩ ডিসেম্বর, ১৯২৭ মৃত্যু: ১৯ মার্চ, ২০০৬) ছিলেন পূর্ব পাকিস্তানে (বর্তমানে বাংলাদেশ) সংঘটিত ভাষা আন্দোলনের অন্যমত সক্রিয় কর্মী। তিনি একজন সক্রিয় রাজনীতিবিদ এবং বাংলাদেশের প্রধান রাজনৈতিক দলগুলোর সাথে কাজ করেছেন। ১৯ মার্চ ২০০৬ সালে ঢাকায় তিনি মৃত্যুবরণ করেন।

## প্রাথমিক জীবন
কাজী গোলাম মাহবুব বরিশাল জেলার গৌরনদী থানার কসবা গ্রামে জন্মগ্রহণ করেন। তিনি বরিশালের টরকী বন্দর ভিক্টোরী মাধ্যমিক বিদ্যালয় থেকে ১৯৪২ খ্রিষ্টাব্দে ম্যাট্রিকুলেশন পাশ করেন এবং পরবর্তীতে তিনি কলকাতার ইসলামিয়া কলেজে শিক্ষা অর্জনের জন্য গিয়েছিলেন। ১৯৪৬ সালে কলেজের ছাত্র পরিষদে তিনি ভিপি নির্বাচিত হন।

১৯৪৮ খ্রিষ্টাব্দে তিনি ঢাকা বিশ্ববিদ্যালয়ে এলএলএম ছাত্র হিসেবে আইন পরিষদে ভর্তি হন।

## ভাষা আন্দোলন ও কর্মজীবন
কর্মজীবনে তিনি বাংলাদেশ সুপ্রিম কোর্টের একজন সিনিয়র এডভোকেট ছিলেন।

১৯৪৮ খ্রিষ্টাব্দে তিনি শেখ মুজিবুর রহমান, খালেক নওয়াজ খান, শামসুল হক সহ অন্যান্য ছাত্রনেতাদের সাথে ভাষা আন্দোলনে অংশগ্রহণ করেছিলেন। এই সময় তিনি ছাত্র অ্যাকশন কমিটি যোগ দিয়েছিলেন যে কারণে তাকে গ্রেপ্তার করা হয়েছিল। ১৯৪৮ খ্রিষ্টাব্দে তিনি ঢাকা বিশ্ববিদ্যালয়ে ধর্মঘটে সহায়তা করার জন্য গ্রেপ্তার হন।

কাজী মাহবুব আওয়ামী লীগ তথা আওয়ামী মুসলিম লীগ-এর একজন প্রতিষ্ঠাতা সদস্য। **৩০ জানুয়ারি ১৯৫২** যখন, *সর্বদলীয় কেন্দ্রীয় রাষ্ট্রভাষা কর্মীপরিষদ* প্রতিষ্ঠিত হয়, কাজী মাহবুবকে সেটার আহ্বায়ক হিসাবে নির্বাচিত করা হয়েছিল। ১৯৫২ খ্রিষ্টাব্দের ২১ ফেব্রুয়ারির আমতলা সভায় কাজী মাহবুব উপস্থিত ছিলেন এবং ১৪৪ ধারা ভঙ্গ করে সমাবেশে যোগদান করেন।‌ পরে, তিনি গ্রেফতার হন এবং এক বছর কারাগারে অতিবাহিত করেন।

১৯৬০ খ্রিষ্টাব্দের গর্ণ-অভ্যূত্থানের সময় তিনি মাওলানা ভাসানীর ন্যাশনাল আওয়ামী পার্টির একজন কেন্দ্রীয় নেতা হিসাবে সক্রিয় ভূমিকা রেখেছেন। স্বাধীনতা-উত্তর বাংলাদেশে তিনি রাষ্ট্রপতি জিয়াউর রহমান-এর সঙ্গে সম্পৃক্ত হন এবং জাতীয়তাবাদী রাজনীতিতে অংশগ্রহণ করেন। তিনি বিএনপির ভাইস চেয়ারম্যান ছিলেন।

১৯৯৩-৯৪ সালে তিনি বাংলাদেশ সুপ্রিম কোর্ট আইনজীবী সমিতির সভাপতি নির্বাচিত হন।

## সম্মাননা
* প্রিন্সিপাল আবুল কাসেম রাষ্ট্রভাষা স্বর্ণপদক (১৯৯৩)
* জাতীয়তাবাদী সাংস্কৃতিক জোট পদক (১৯৯৮)
* তমদ্দুন মজলিশের মাতৃভাষা পদক (২০০০)
* একুশে পদক (২০০২)
* বাংলাদেশ আওয়ামী লীগের ভাষা সৈনিক পদকে (২০০২)

তার সম্মানে ধানমন্ডি আবাসিক এলকার ১০ নম্বর সড়কটিকে ভাষাসৈনিক কাজী গোলাম মাহবুব সড়ক হিসাবে নামকরণ করা হয়।

২০০২ সালে গৌরনদী উপজেলা সদরে উপজেলা পরিষদের প্রধান সড়কে ভাষাসৈনিক কাজী গোলাম মাহবুব ট্রাস্টের অর্থায়নে “ভাষা সৈনিক কাজী গোলাম মাহবুব তোরণ” নির্মাণ করা হয়। ২০১৫ সালে তোরণটি ভেঙে ফেলা হয়েছে।

কাজী গোলাম মাহবুব এর স্মৃতিরক্ষায় ২০০৭ সালে সরকার তার নিজ জন্মস্থান গৌরনদী উপজেলা চত্বরকে 'ভাষাসৈনিক কাজী গোলাম মাহবুব চত্বর' নামকরণ করেন।

## তথ্যসূত্র


বিষয়শ্রেণী:১৯২৭-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:গৌরনদীর ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বরিশাল জেলার আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:বরিশাল জেলার সক্রিয়কর্মী
রাল্ফ এম. স্টেইনম্যান

**রাল্ফ মারভিন স্টেইনম্যান** (জন্ম: জানুয়ারী ১৪, ১৯৪৩&nbsp;– মৃত্যু: সেপ্টেম্বর ৩০, ২০১১) একজন নোবেল বিজয়ী চিকিৎসাবিজ্ঞানী।

## শিক্ষাজীবন
স্টেইনম্যান ম্যাকগিল বিশ্ববিদ্যালয় থেকে ব্যাচেলর অব সায়েন্স এবং হার্ভার্ড বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০১১-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:কানাডীয় নোবেল বিজয়ী
বিষয়শ্রেণী:কোষ জীববিজ্ঞানী
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মরণোত্তর নোবেল বিজয়ী
জ্যাক শসট্যাক

**জ্যাক উইলিয়াম সজটাক** (জন্ম: নভেম্বর ৯, ১৯৫২) একজন কানাডিয়ান আমেরিকান জীববিজ্ঞানী এবং হার্ভার্ড মেডিকেল স্কুলের জেনেটিক্স এর অধ্যাপক।

## শৈশব
সজটাক এর শৈশব কাটে মন্ট্রিল এবং অটোয়াতে।

## শিক্ষাজীবন
সজটাক ম্যাকগিল বিস্ববিদ্যালয় থেকে ব্যাচেলর অব সায়েন্স ডিগ্রি অর্জন করেন। তিনি কর্নেল বিস্ববিদ্যালয় থেকে প্রাণরসায়নে ডক্টরেট ডিগ্রি অর্জন করেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:জীববিজ্ঞানী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন বংশাণুবিদ
বিষয়শ্রেণী:মার্কিন আণবিক জীববিজ্ঞানী
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:পোলীয় বংশোদ্ভূত ব্রিটিশ ব্যক্তি
বিষয়শ্রেণী:কানাডীয় নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যারল গ্রেইডার‌

**ক্যারল গ্রেইডার‌** (জন্ম: ১৫ এপ্রিল, ১৯৬১) একজন মার্কিন জীববিজ্ঞানী। তিনি ২০০৯ সালে চিকিৎসাবিজ্ঞানে নোবেল পুরস্কার লাভ করেন।

## জন্ম ও শিক্ষাজীবন
গ্রেইডার ক্যালিফোর্নিয়ার সান ডিয়েগোতে জন্মগ্রহণ করেন। ১৯৭৯ সালে ডেভিস সিনিয়র হাই স্কুল থেকে গ্র্যাজুয়েট হন। ১৯৮৩ সালে ইউনিভার্সিটি অব ক্যালিফোর্নিয়া, সান্তা বারবারা থেকে জীববিজ্ঞানে ব্যাচেলর অব আর্টস ডিগ্রি অর্জন করেন। ১৯৮৭ সালে ইউনিভার্সিটি অব ক্যালিফোর্নিয়া, বার্কলে থেকে ডক্টরেট ডিগ্রি অর্জন করেন। 

## কর্মজীবন
১৯৯৭ সালে জনস হপকিন্স বিশ্ববিদ্যালয় এ শিক্ষক হিসেবে যোগদান করেন।

## পুরস্কার ও সম্মাননা
* নোবেল পুরস্কার, (২০০৯)

## তথ্যসূত্র

## বহি:সংযোগ

বিষয়শ্রেণী:নারী চিকিৎসক
বিষয়শ্রেণী:নোবেল বিজয়ী নারী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন বংশাণুবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন আণবিক জীববিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
ক্যালরিমিতি

[থাম্ব|ছবিতে উপস্থিত বিশ্বের প্রথম ক্যালোরিমিতির প্রতিকৃতি যা ১৭৮২-৮৩ সালের শীতকালে [অঁতোয়ান লাভোয়াজিয়ে এবং পিয়ের সিমোঁ লাপ্লাস বিচিত্র রাসায়নিক বিক্রিয়ার তাপের মান নির্ণয়ে ব্যবহৃত করেন। এই গণনাসমূহ জোসেফ ব্ল্যাকের পূর্বেই আবিষ্কৃত লীনতাপের ধারণার ভিত্তিতে পরিচালিত হয়। এই পরীক্ষাগুলো তাপ-রসায়নের মূল ভিত্তি প্রতিষ্ঠিত করে।]]
**ক্যালরিমিতি** পদার্থ বিজ্ঞানের একটি উপশাখা যার বিষয় তাপ পরিমাপ। তাপ পরিমাপের অন্যতম একক ক্যালরি; এবং এরই ভিত্তিতে তাপ বিজ্ঞানের এই উপশাখার নামাকরণ করা হয়েছে ক্যালরিমিতি। স্কটিশ চিকিৎসক এবং বিজ্ঞানী জোসেফ ব্ল্যাক, যিনি তাপ এবং তাপমাত্রার মধ্যে পার্থক্য নির্ণয় করেন, তাঁকেই ক্যালোরিমিতির জনক হিসাবে ধরা হয়। 

## মূলনীতি
ভিন্ন তাপমাত্রার একাধিক বস্তুকে তাপীয় সংস্পর্শে আনা হলে তাদের মধ্যে তাপের আদান-প্রদান ঘটে। বেশি তাপমাত্রার বস্তুগুলো তাপ হারায় এবং কম তাপমাত্রার বস্তুগুলো তাপ গ্রহণ করে। তাপের এ গ্রহণ বা বর্জন তাপের পরিমাণের উপর নির্ভর করে না, এদের তুলনামূলক তাপমাত্রার উপর নির্ভর করে। বস্তুগুলোর তাপমাত্রা সমান না হওয়া পর্যন্ত তাপ উচ্চ তাপমাত্রার বস্তু থেকে নিম্ন তাপমাত্রার বস্তুতে প্রবাহিত হয়। শক্তির সংরক্ষণশীলতার সূত্র অনুসারে বেশি তাপমাত্রার বস্তুগুলো যে তাপ হারায় কম তাপমাত্রার বস্তুগুলো সেই তাপ গ্রহণ করে। এ থেকে আমরা তাপ পরিমাপের তথা ক্যালোরিমিতির মূলনীতি পাই -

**যদি একাধিক বস্তুর মধ্যে তাদের বাহিরের অন্য কোথাও থেকে তাপ এদের ভেতরে না আসে কিংবা এদের ভিতর থেকে কোন তাপ বাহিরে না যায়, তাদের মধ্যে কোন রাসায়নিক বিক্রিয়া না ঘটে, তাহলে শক্তির সংরক্ষণশীলতার সূত্র হতে আমরা পাই, গৃহীত তাপ = বর্জিত তাপ।**

ক্যালোরিমিতির আলোচ্য বিষয়সমূহঃ
# তাপধারণ ক্ষমতা
# আপেক্ষিক তাপ
# তাপের পরিমাণ
# ক্যালরিমিটার
# আপেক্ষিক সুপ্ত তাপ

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:তাপ সঞ্চালন
লিন্ডা বি. বাক

**লিন্ডা ব্রাউন বাক** একজন আমেরিকান জীববিজ্ঞানী।

## শিক্ষাজীবন
ব্রাউন ১৯৭৫ সালে ওয়াশিংটন বিশ্ববিদ্যালয়, সিয়াটল থেকে অণুজীববিজ্ঞান ও মনোবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৮০ সালে ডক্টরেট ডিগ্রি অর্জন করেন।

## তথ্যসূত্র

বিষয়শ্রেণী:নারী জীববিজ্ঞানী
বিষয়শ্রেণী:নোবেল বিজয়ী নারী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন স্নায়ুবিজ্ঞানী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন নোবেল বিজয়ী
বিষয়শ্রেণী:ইউনিভার্সিটি অব ওয়াশিংটনের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:২১শ শতাব্দীর মার্কিন নারী বিজ্ঞানী
লন্ডন স্কুল অব ইকোনমিক্স

**লন্ডন স্কুল অফ ইকোনমিক্স এন্ড পলিটিক্যাল সায়েন্স**, যা সংক্ষেপে **লন্ডন স্কুল অফ ইকোনমিক্স** বা **এল এস ই** (ইং:LSE) নামে সমধিক পরিচিত একটি উচ্চ মানের শিক্ষা প্রতিষ্ঠান। লন্ডন শহরের কেন্দ্রে অবস্থিত এই প্রতিষ্ঠানটি ইউনিভার্সিটি অব লন্ডন-এর সঙ্গে সম্পৃক্ত। অর্থনীতি ও রাষ্ট্রবিজ্ঞান শিক্ষা ও গবেষণার জন্য জন্য পৃথিবীতে উঁচু মানের যে কয়েকটি প্রতিষ্ঠান আছে লন্ডন স্কুল অফ ইকোনমিক্স তার মধ্যে অন্যতম। তবে এ দুটি বিষয় ছাড়াও বর্তমানে সমাজবিজ্ঞানের নানা বিষয় এবং আরো অনেক বিষয় এই প্রতিষ্ঠানে পড়ানো হয়ে থাকে। ১৮৯৫ খ্রিষ্টাব্দে ফ্যাবিয়ান সোসাইটির কয়েকজন সদস্যের উদ্যোগে এল এস ই প্রতিষ্ঠিতি ছিল। ১৯০০ খ্রিষ্টাব্দে এটি ইউনিভার্সিটি অব লন্ডন-এর অঙ্গপ্রতিষ্ঠান হিসাবে স্বীকৃতি লাভ করে এবং সর্বপ্রথম ১৯০২ খ্রিষ্টাব্দে এ প্রতিষ্ঠান থেকে ডিগ্রী প্রদান করা হয়েছিল। এর গ্রন্থাগারটি ব্রিটিশ লাইব্রেরি অব পলিটিক্যাল এন্ড ইকোনমিক সায়েন্স, সংক্ষেপে বিএলপিইস (BLPES) নামে আখ্যায়িত। বর্তমানে শিক্ষক সংখ্যা ১,৩০৩ এবং ছাত্র-ছাত্রী সংখ্যা ৮,৮১০।

## সাধারণ্যের বক্তৃতা
এলএসই সর্বসাধারণের বক্তৃতাপর্ব আয়োজনের জন্য বিখ্যাত। এ বক্তৃতামালা এলএসই ইভেন্টস্ কার্যালয় কর্তৃক পরিচালিত হয়। প্রধানত ছাত্র, সাবেক শিক্ষার্থী এবং সাধারণ গণ্যমান্য ব্যক্তিবর্গ এতে অংশগ্রহণ করে থাকেন। পাশাপাশি শীর্ষস্থানীয় শিক্ষার্থী ও ভাষ্যকার, বক্তাসহ বিখ্যাত জাতীয় এবং আন্তর্জাতিক খ্যাতিসম্পন্ন ব্যক্তিত্ব হিসেবে রাষ্ট্রদূত, প্রধান নির্বাহী, সংসদ সদস্য ও রাষ্ট্রপ্রধানগণ নিয়মিতভাবে অংশ নেন।

সাম্প্রতিককালে এ বক্তৃতামালায় বিখ্যাত ব্যক্তিত্ব হিসেবে - কফি আনান, হিলারী বেন, বেন বার্নানকে, টনি ব্লেয়ার, হ্যাজেল ব্লিয়ার্স, চেরী বুথ, গর্ডন ব্রাউন, ডেভিড কেমেরুন, নোম চম্‌স্কি, বিল ক্লিনটন, আলিস্টের ডার্লিং, নিয়াল ফার্গুসন, জোসকা ফিশার, ভিসেন্ট ফক্স, মিল্টন ফ্রিডম্যান, মুয়াম্মার আল-গাদ্দাফী, জন লুইস গাদ্দিস, এলান গ্রীনপ্যান, উইল হাটন, রিচার্ড ল্যাম্বার্ট, জেন লেহম্যান, লী সিয়েন লুং, জন মেজর, নেলসন মান্ডেলা, ম্যারি ম্যাকালিজ, দিমিত্রি মেদভেদেভ, জন এটা মিলস্, জর্জ অসবর্ন, রবার্ট পেস্টন, সেবাস্তিয়ান পিনেরা, কেভিন রুড, জেফ্রে সাচ, গার্হার্ড স্রোয়েডার, কার্লোস মেসা, লুইজ ইনাসিও লুলা ডা সিলভা, কস্তাস সিমিটিটস, জর্জ সোরোস, লর্ড স্টার্ন, জ্যাক স্ট্র, মার্গারেট থ্যাচার, আর্চবিশপ ডেসমন্ড টুটু এবং রোয়ান উইলিয়ামস প্রমূখ অংশগ্রহণ করেছেন।

## তথ্যসূত্র

## বহিঃসংযোগ
* 
* লন্ডন স্কুল অফ ইকোনমিক্স-এর তথ্যতীর্থ
* LSE Students' Union
* LSE student lists 
* LSE military personnel,1914–1918
* Memorandum about the School by William Beveridge, 1935
* Catalogue of School minute books, 1894–
* Lord Woolf's Inquiry into the LSE and Libya, March, 2011. Make a submission.
* 2011 Dahrendorf Symposium - Changing the Debate on Europe – Moving Beyond Conventional Wisdoms
* 2011 Dahrendorf Symposium Blog

বিষয়শ্রেণী:লন্ডন স্কুল অব ইকোনমিক্স
বিষয়শ্রেণী:লন্ডনে শিক্ষা
বিষয়শ্রেণী:ওয়েস্টমিনস্টার শিক্ষা
বিষয়শ্রেণী:রাসেল গ্রুপ
বিষয়শ্রেণী:১৮৯৫-এর ইংল্যান্ডে প্রতিষ্ঠান
বিষয়শ্রেণী:১৮৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বিশ্ববিদ্যালয় যুক্তরাজ্য
দ্য স্যাটানিক ভার্সেস

**দ্য স্যাটানিক ভার্সেস** (ইংরেজি ভাষায়: The Satanic Verses) সালমান রুশদির চতুর্থ উপন্যাস যা ১৯৮৮ সালে প্রথম প্রকাশিত হয়। এর কিছুটা ইসলাম ধর্মের প্রবর্তক মুহাম্মাদ এর জীবনী থেকে অনুপ্রাণিত। তার পূর্বের বইয়ের মত এতেও রুশদি জাদু বাস্তবতাবাদ ব্যবহার করেছেন এবং সমসাময়িক ঘটনা ও মানুষের সাহায্যে তার চরিত্রগুলো তৈরি করেছেন। বইয়ের নামটি তথাকথিত *স্যাটানিক ভার্স* বা *শয়তানের বাণী*-কে নির্দেশ করে। কারও কারও দাবী মতে কুরআনের কিছু আয়াত শয়তান কর্তৃক অনুপ্রাণিত হওয়ায় দৈনিক প্রার্থনার সময় তৎকালীন মক্কার পেগান দেবতা, লাত, উজ্জা এবং মানাতের পূজা হয়ে গিয়েছিল। এই আয়াতগুলোকেই শয়তানের বাণী বলা হয়। উপন্যাসটির যে অংশে শয়তানের বাণী সম্পর্কিত বিষয় আছে সে অংশটুকু প্রথম সহস্রাব্দের ইসলামী পণ্ডিত আল-ওয়াকিদি এবং আল-তাবরিরি-র সূত্র অনুসরণ করে লেখা হয়েছে।

যুক্তরাজ্যে বইটি প্রশংসা কুড়িয়েছে। ১৯৮৮ সালে এটি বুকার পুরস্কার এর চূড়ান্ত তালিকায় ছিল যদিও পিটার ক্যারির *অস্কার অ্যান্ড লুসিন্ডা*র কাছে হেরে যায়। একই বছর উপন্যাসটি *হুইটব্রেড অ্যাওয়ার্ড* লাভ করে। দ্য স্যাটানিক ভার্সেস একটি বিশাল বিতর্কের জন্ম দিয়েছিল যখন রক্ষণশীল মুসলিমরা বইটিকে ব্লাসফেমি এবং তাদের বিশ্বাসের প্রতি ব্যঙ্গাত্মক হিসেবে আখ্যায়িত করে। কিছু মুসলিমের প্রতিক্রিয়ার সূত্র ধরেই ইরানের সর্বোচ্চ ধর্মীয় নেতা আয়াতুল্লাহ রুহুল্লাহ খোমেনী ১৯৮৯ সালের ১৪ই ফেব্রুয়ারি সালমান রুশদির মৃত্যুদণ্ডের ফতোয়া জারি করেছিলেন।
## সমালোচনা
উপন্যাসটি মুসলিম সম্প্রদায়ে ব্যাপক বিতর্কের সৃষ্টি করেছিল। কারণ কিছু মুসলমান বিশ্বাস করতো যে বইটি ধর্মনিন্দাকে উস্কে দিচ্ছে। তখন তারা বইটির বিরুদ্ধে বাক স্বাধীনতার অপব্যবহারের অভিযোগ আনে। ১৯৮৮ সালের নভেম্বরে, বইটি পাকিস্তানে নিষিদ্ধ করা হয়। ১৯৮৯ সালের ১২ ফেব্রুয়ারি পাকিস্তানের ইসলামাবাদে,সালমান রুশদি ও বইটির বিরুদ্ধে ১০,০০০ লোকের সমাগমে তীব্র প্রতিবাদ অনুষ্ঠিত হয়। এছাড়াও আমেরিকান কালচারাল সেন্টারে এক হামলায় ছয়জন বিক্ষোভকারী নিহত হয় এবং আমেরিকান এক্সপ্রেসের একটি অফিস লন্ডভন্ড হয়ে যায়। বিতর্ক ছড়িয়ে পড়ার সাথে সাথে ভারতে বইটির আমদানি নিষিদ্ধ করা হয় এবং যুক্তরাজ্যে তৎকালীন চলমান বিক্ষোভের সময় বইটি পুড়িয়ে দেওয়া হয়।

## তথ্যসূত্র

বিষয়শ্রেণী:জাদু বাস্তবতা
বিষয়শ্রেণী:১৯৮৮-এর ব্রিটিশ উপন্যাস
বিষয়শ্রেণী:সালমান রুশদির উপন্যাস
বিষয়শ্রেণী:ইংরেজি উপন্যাস
বিষয়শ্রেণী:যুক্তরাজ্যে ইসলাম
বিষয়শ্রেণী:ইসলামের সমালোচনামূলক বই
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:বিবাচনকৃত বই
বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:কল্পকাহিনীতে ইসলাম
বিষয়শ্রেণী:মুম্বইয়ের পটভূমিতে উপন্যাস
গডফ্রে নেলার

**স্যার গডফ্রে নেলার** (Godfrey Kneller) সপ্তদশ ও অষ্টাদশ শতকে যুক্তরাজ্যের একজন অগ্রগণ্য চিত্রশিল্পী ছিলেন।

## তথ্যসূত্র

## বহিঃসংযোগ

বিষয়শ্রেণী:১৬৪৬ এ জন্ম
বিষয়শ্রেণী:১৭২৩ এ মৃত্যু
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:১৬৪৬-এ জন্ম
বিষয়শ্রেণী:১৭২৩-এ মৃত্যু
বিষয়শ্রেণী:নাইটস ব্যাচেলর
বিষয়শ্রেণী:ইংল্যান্ডে জার্মান অভিবাসী
বিষয়শ্রেণী:১৭শ শতাব্দীর ইংরেজ চিত্রশিল্পী
বিষয়শ্রেণী:১৮শ শতাব্দীর ইংরেজ চিত্রশিল্পী
বিষয়শ্রেণী:১৭শ শতাব্দীর জার্মান চিত্রশিল্পী
বিষয়শ্রেণী:১৮শ শতাব্দীর জার্মান চিত্রশিল্পী
বিষয়শ্রেণী:১৮শ শতাব্দীর ইংরেজ পুরুষ শিল্পী
বিষয়শ্রেণী:১৮শ শতাব্দীর জার্মান পুরুষ শিল্পী
রয়েল সোসাইটি

**দ্য রয়েল সোসাইটি অব লন্ডন ফর ইম্প্রুভিং ন্যাচারাল নলেজ** যা **রয়েল সোসাইটি** নামেই সমধিক পরিচিত।এটি পৃথিবীর প্রাচীনতম বিজ্ঞান সোসাইটি (Science Society)। ১৬৬০ সালের নভেম্বরে এটি প্রতিষ্ঠিত হয়। এই প্রতিষ্ঠানটি ব্রিটিশ সরকারের বৈজ্ঞানিক পরামর্শদাতা প্রতিষ্ঠান হিসেবে কাজ করে।

## ইতিহাস
### প্রতিষ্ঠা
১৬৬০ সালে লন্ডনে এটি প্রতিষ্ঠিত হয়।  

### অষ্টাদশ শতাব্দী

### ঊনবিংশ শতাব্দী থেকে বর্তমান

## কার্যক্রম

## প্রকাশনা

## গঠন্তন্ত্র ও প্রশাসন

### ফেলোবৃন্দ

### কাউন্সিল
প্রেসিদেন্ট, কোষাধ্যক্ষ, দুজন সচিব ও ২১ জন ফেলো নিয়ে কাউন্সিল গঠিত হয়। 
### প্রেসিডেন্টবৃন্দ
## রয়েল সোসাইটির সভাপতিবৃন্দ

## সম্মাননা

## তথ্যসূত্র

## বহিঃসংযোগ
* The Royal Society website
** List of Fellows of the Royal Society
** Complete List of Royal Society Fellows 1660-2007 in pdf format
** The Royal Society's 350th anniversary
* The Royal Society Publishing website
* The Royal Society of London  (a brief history)
* Scholarly Societies Project: Royal Society of London
* A visualization of the Royal Society's publications from 1665 to 2005

* 
* 
* 
* 
* 

বিষয়শ্রেণী:রয়েল সোসাইটি
বিষয়শ্রেণী:জাতীয় বিজ্ঞান একাডেমি
বিষয়শ্রেণী:যুক্তরাজ্য ভিত্তিক পেশাদার সমিতি
বিষয়শ্রেণী:যুক্তরাজ্যের বিদ্বৎসমাজ
সৌরকেন্দ্রিক মতবাদ

thumb|250px|right|সৌরকেন্দ্রিক মহাবিশ্বের চিত্র
**সৌরকেন্দ্রিক মতবাদ** বা **সৌরকেন্দ্রিকতাবাদ** (ইংরেজি ভাষায়: Heliocentrism বা heliocentricism) এমন একটি জ্যোতির্বৈজ্ঞানিক মডেল যাতে ধরে নেয়া হয় যে, স্থির সূর্য মহাবিশ্বের কেন্দ্রে অবস্থিত এবং তাকে কেন্দ্র করে পৃথিবী ও অন্যান্য গ্রহ আবর্তিত হয়। ইংরেজি শব্দ হেলিওসেন্ট্রিসিজম-এর উৎপত্তি গ্রিক মূল থেকে, গ্রিক ভাষায় ἥλιος (হেলিওস) অর্থ সূর্য এবং κέντρον (কেনত্রোন) অর্থ কেন্দ্র। ঐতিহাসিক দৃষ্টিকোণ থেকে সৌরকেন্দ্রিক মতবাদ ছিল ভূকেন্দ্রিক মডেলের বিরোধী যাতে পৃথিবীকে মহাবিশ্বের কেন্দ্র বিবেচনা করা হতো। পৃথিবী যে সূর্যের চারদিকে আবর্তিত হয় এটি প্রথম প্রস্তাব করেছিলেন গ্রিসের সামোস দ্বীপে জন্মগ্রহণকারী জ্যোতির্বিদ ও গণিতজ্ঞ আরিস্তারাকস, সেই তৃতীয় খিস্টপূর্বাব্দে। অবশ্য তার এই মতবাদ প্রাচীন জ্যোতির্বিদদের তেমন কোন সমর্থনই পায়নি।

এর দীর্ঘকাল পর মাত্র ১৬শ শতকে সৌরকেন্দ্রিক জগতের একটি যুক্তিযুক্ত ও সঠিক গাণিতিক মডেল উপস্থাপন করেন ইউরোপীয় রেনেসাঁ যুগের গণিতবিদ, জ্যোতির্বিদ এবং ক্যাথলিক ধর্মবেত্তা পোল্যান্ডের নিকোলাউস কোপের্নিকুস। তার মাধ্যমেই জন্ম হয় কোপের্নিকুসীয় বিপ্লবের। কোপের্নিকুসের পর তার মডেলটির আরও উন্নতি সাধন করেন জার্মান জ্যোতির্বিদ ইয়োহানেস কেপলার এবং ইতালীয় বিজ্ঞানী গালিলেও গালিলেই সর্বপ্রথম একটি দুরবিন ব্যবহার করে তত্ত্বটির পক্ষে শক্ত পর্যবেক্ষণমূলক প্রমাণ হাজির করেন।

উইলিয়াম হার্শেল, ফ্রিডরিশ ভিলহেল্ম বেসেল এবং অন্যান্য জ্যোতির্বিজ্ঞানীদের পর্যবেক্ষণ ও গবেষণায় পরবর্তীতে এই মডেলটিও ভুল প্রমাণিত হয়েছে। তারা বুঝতে পেরেছিলেন, সূর্যকে কেন্দ্র করে পৃথিবী ও অন্যান্য গ্রহগুলো আবর্তিত হলেও সূর্য মহাবিশ্বের কেন্দ্রে অবস্থিত নয়। ১৯২০ সালে মার্কিন জ্যোতির্বিজ্ঞানী এডুইন হাবল আরও পর্যবেক্ষণ করেন যে, সৌরজগৎ যে ছায়াপথের (আকাশগঙ্গা) অভ্যন্তরে অবস্থিত তা মহাবিশ্বের অসংখ্য ছায়াপথের একটি কেবল। এমনকি সূর্য আকাশগঙ্গারও কেন্দ্রে নয় বরং এর কেন্দ্র থেকে আনুমানিক ৮ কিলো পারসেক দূরে অবস্থিত।

## তথ্যসূত্র


বিষয়শ্রেণী:জ্যোতির্বিজ্ঞানের ইতিহাস
বিষয়শ্রেণী:প্রাচীন গ্রিস
বিষয়শ্রেণী:পরিত্যক্ত বৈজ্ঞানিক তত্ত্ব
বিষয়শ্রেণী:সৌরজগৎ
ট্যুকোনীয় জগৎ

thumb|right|250px|এই ছবিতে ট্যুকোনীয় জগতের মডেল দেখানো হয়েছে। এতে নীল কক্ষপথের বস্তুগুলো (চাঁদ ও সূর্য) পৃথিবীকে আবর্তন করে, কমলা কক্ষপথের বস্তুগুলো (বুধ, শুক্র, মঙ্গল, বৃহস্পতি, শনি) সূর্যকে আবর্তন করে, গাঢ় নীল রং দিয়ে স্থির খ-গোলক দেখানো হয়েছে যেখানে তারাদের অবস্থান, এই খ-গোলকও পৃথিবীকে কেন্দ্র করে আবর্তন করে।
**ট্যুকোনীয় জগৎ** (ইংরেজি ভাষায়: Tychonian system) বলতে সৌরজগতের একটি মডেলকে বোঝানো হয় যা ডেনীয় জ্যোতির্বিদ ট্যুকো ব্রাহে ১৬শ শতকের শেষ দিকে প্রকাশ করেছিলেন। তিনি এই মডেলের মাধ্যমে কোপের্নিকুসের সৌরকেন্দ্রিক মডেলের গাণিতিক বা জ্যামিতিক সুবিধা এবং টলেমির ভূকেন্দ্রিক মডেলের দার্শনিক বা ভৌত সুবিধা একত্রিত করেন। মডেলটি জার্মান গণিতবিদ, জ্যোতির্বিদ ও জ্যোতিষী *ফালেন্টিন নাবোট* এবং সাইলেশীয় গণিতবিদ ও জ্যোতির্বিদ *পাউল ভিটিশ* পূর্বতন গবেষণা দ্বারা অনুপ্রাণিত হয়ে থাকতে পারে। এছাড়া ট্যুকোনীয় মডেলের কাছাকাছি একটি ভূসৌরকেন্দ্রিক মডেল ভারতের কেরালা অঙ্গরাজ্যে অবস্থিত জ্যোতির্বিদ্যা ও গণিতের বিদ্যালয়ে জ্যোতির্বিদ Nilakantha Somayaji প্রস্তাব করেছিলেন।

ট্যুকোনীয় জগৎ একদিক দিয়ে একটি ভূকেন্দ্রিক মডেল, কারণ এতে পৃথিবীকেই মহাবিশ্বের কেন্দ্র বিবেচনা করা হয়। সূর্য, চাঁদ এবং খ-গোলকের সকল স্থির তারা পৃথিবীকে কেন্দ্র করেই আবর্তন করে। কিন্তু বাকি পাঁচটি গ্রহ আবর্তন করে সূর্যকে। এটা দেখানো সম্ভব যে, ট্যুকোনীয় মডেলে পৃথিবীর সাপেক্ষে সূর্য এবং অন্যান্য গ্রহগুলোর গতি প্রায় সৌরকেন্দ্রিক মডেলের মতোই।

## তথ্যসূত্র


বিষয়শ্রেণী:পরিত্যক্ত বৈজ্ঞানিক তত্ত্ব
বিষয়শ্রেণী:জ্যোতির্বিজ্ঞানের ইতিহাস
মোদের গরব

**মোদের গরব** বা **আমাদের গর্ব** হলো বাংলাদেশের রাজধানী ঢাকার বাংলা একাডেমি ভবনের সামনে অবস্থিত একটি ভাস্কর্য। ১৯৫২ সালে বাংলা ভাষা আন্দোলনের সময় বাংলাকে পাকিস্তানের রাষ্ট্রভাষা হিসাবে প্রতিষ্ঠা করার দাবি জানানো হয়। এই আন্দোলনে পুলিশের গুলিতে শহিদদের সম্মানে এই ভাস্কর্যটি তৈরী করা হয়। 

## উদ্বোধন
২০০৭ সালের পহেলা ফেব্রুয়ারিতে সেই সময়ের তত্ত্ববধায়ক সরকার প্রধান ড: ফখরুদ্দীন আহমদ অমর একুশে গ্রন্থমেলায় এটি উদ্বোধন করেন।

## কাঠামো
এখানে ভাষা শহীদ আবদুস সালাম, রফিকউদ্দিন আহমদ, আবদুল জব্বার, শফিউর রহমান, এবং আবুল বরকত এর ধাতব মূর্তি রয়েছে। এগুলো মূল ভিত্তিটির উপর রয়েছে এবং এর পেছনে একটি উচু দেয়াল রয়েছে। এই দেয়ালটির উভয় পাশে টেরাকোটা নকশা করা আছে। এখানে ভাষা আন্দলনের ঘটনার সাথে সম্পর্কিত বিভিন্ন চিত্র ফুটিয়ে তোলা হয়েছে।

## বিনিয়োগ
ভাস্কর্যটি তৈরী করতে মোট ১৩ লক্ষ টাকা খরচ হয়, এর থেকে স্পন্সর হিসাবে গ্রামীণফোন নামের একটি টেলিকমিউনিকেশন প্রতিষ্ঠান ১০ লক্ষ টাকা দেয়, অবশিষ্ট টাকা সংগ্রহ করা হয় বাংলা একাডেমীর নিজস্ব তহবিল  থেকে।

## নকশাকারী ও নির্মাতা
মোদের গরব ভাস্কর্যটির নকশা ও নির্মাণ করেছেন বাংলাদেশের খ্যাতিমান ভাস্কর শিল্পী অখিল পাল।
## চিত্রশালা


মোদের গরব, সম্মুখ দৃশ্য.jpg|মোদের গরব, সম্মুখ দৃশ্য
Statue 21 February 02.jpg|মোদের গরব, সম্মুখ দৃশ্যের নিকট চিত্র
Moder Gorob, back side view, sculpture, sculptor- Akhil pal, Bangla Academy, Dhaka. (2)( 22.02.2019).jpg|thumb|Moder Gorob, back side view, sculpture, sculptor: Akhil pal, Bangla Academy, Dhaka. ( 22.02.2019)|মোদের গরব, পেছনের দৃশ্য
চিত্র:বাংলা একাডেমি ২০১১.jpg|মোদের গরব ভাস্কর্য
চিত্র:বাংলা একাডেমি ২০১১ (১).jpg|মোদের গরব ভাস্কর্য
চিত্র:বাংলা একাডেমি ২০১১ (২).jpg|মোদের গরব ভাস্কর্য



## তথ্যসূত্র

বিষয়শ্রেণী:বাংলা ভাষা আন্দোলন
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:শহীদ মিনার
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:২০০০-এর ভাস্কর্য
সুষম বহুভুজ

**সুষম বহুভুজ** (ইংরেজি ভাষায়: Regular polygon) এমন বহুভুজ বোঝায় যার প্রতিটি কোণ একে অপরের সমান এবং প্রতিটি বাহু একে অপরের সমান। সুষম বহুভুজ উত্তল বা তারকাকৃতির হতে পারে। সুষম উত্তল বহুভুজের বাহু সংখ্যা বৃদ্ধি করতে থাকলে তা একপর্যায়ে বৃত্তের মত দেখতে হবে। 

## সুষম উত্তল বহুভুজ
সুষম সরল বহুভুজগুলো সাধারণত উত্তল হয়। সরল বহুভুজ বলতে এমন বহুভুজ বোঝায় যার একটি বাহু কখনো অপর একটি বাহুকে ছেদ করে না। n-বাহু বিশিষ্ট একটি সুষম উত্তল বহুভুজকে তার শ্লেফলি প্রতীক (Schläfli symbol) দিয়ে প্রকাশ করা হয়। বহুভুজটির বাহুর সংখ্যাকে দ্বিতীয় বন্ধনী দিয়ে আবদ্ধ করে দিলেই শ্লেফলি প্রতীক পাওয়া যায়। যেমন ৩-বাহু বিশিষ্ট সুষম উত্তল বহুভুজের শ্লেফলি প্রতীক {৩}। 

### কোণ
n সংখ্যক বাহুবিশিষ্ট বহুভুজ এর অন্তঃস্থ কোণ এর মান: \frac{180(n - 2)}{n} ডিগ্রি; 
: \frac{(n - 2)\pi}{n} রেডিয়ান; অথবা 
: \frac{(n - 2)}{2n} পূর্ণ ঘূর্ণন
  
এবং প্রতিটি বহিঃস্থ কোনের মান \tfrac{360}{n} ডিগ্রি এবং বহিঃস্থ কোনগুলোর যোগফল 360° অথবা 2π রেডিয়ান কিংবা একটি পূর্ন ঘূর্ণন। 

n এর মান অসীমে গেলে, অন্তঃস্থ কোনগুলোর মান 180° তে যাবে। অর্থাৎ বহুভুজটি একটি বৃত্তের মত দেখতে হবে। যেমন 10000 বাহুবিশিষ্ট একটি বহুভুজ এর অন্তঃস্থ কোনগুলোর মান 179.964°। কিন্তু n এর মান কখনো 180° হবে না। তাই বৃত্তকে অসীম সংখ্যক বাহুবিশিষ্ট বহুভুজ বলা যায় না। 

## সুষম তারকা বহুভুজ
thumb|150px|right|একটি পঞ্চতূণ, শ্লেফলি প্রতীক {5/2}
অ-উত্তল সুষম বহুভুজ সাধারণত সুষম তারকা বহুভুজ হয়ে থাকে, অর্থাৎ তাদের আকৃতি ঝিকিমিকি করা তারার মত। সবচেয়ে প্রচলিত উদাহরণ হতে পারে পঞ্চতূণ বা পেন্টাগ্রাম। এদের শ্লেফলি প্রতীকে বাহু সংখ্যার পাশাপাশি তারকা-সাদৃশ্য লিখতে হয়, অর্থাৎ একটি সংখ্যা দিয়ে বহুভুজটি দেখতে কতোটা তারার মত তা প্রকাশ করা হয়। যেমন পঞ্চতূণের শ্লেফলি সংকেত {৫/২}, এর বাহু সংখ্যা ৫ এবং তারকা-সাদৃশ্য বা স্টারিনেস ২।

## গঠনযোগ্য বহুভুজ
কিছু কিছু সুষম বহুভুজ সহজেই পেন্সিল ও কম্পাসের মাধ্যমে আঁকা যায়। আবার কিছু বহুভুজ শুধুমাত্র পেন্সিল ও কম্পাসের মাধ্যমে মোটেও আঁকা যায় না। প্রাচীন গ্রিসের গণিতবিদগণ ত্রিভুজ, চতুর্ভুজ অথবা পঞ্চভূজ আঁকতে জানতেন। এবং একটি সুষম বহুভুজ দেওয়া থাকলে তার দ্বিগুণ সংখ্যক বাহুবিশিষ্ট সুষম বহুভুজও আঁকতে জানতেন। এর ফলে একটি প্রশ্নের আবির্ভাব ঘটে: n সংখ্যক বহু বিশিষ্ট সকল বহুভুজই কি পেন্সিল ও কম্পাসের মাধ্যমে আঁকা সম্ভব? যদি সম্ভব না হয়, তাহলে কোন বহুভুজগুলো আঁকা সম্ভব এবং কোনগুলো সম্ভব নয়? 

কার্ল ফ্রেডরিক গাউস ১৭৯৬ সালে পেন্সিল ও কম্পাসের সাহায্যে যে ১৭ বাহুবিশিষ্ট সুষম বহুভুজ আঁকা যায় তা প্রমাণ করেন। 

## তথ্যসূত্র

* Coxeter, H.S.M. (1948). Regular Polytopes. Methuen and Co.
* Grünbaum, B.; Are your polyhedra the same as my polyhedra?, Discrete and comput. geom: the Goodman-Pollack festschrift, Ed. Aronov et al., Springer (2003), pp.&nbsp;461–488.
* Poinsot, L.; Memoire sur les polygones et polyèdres. J. de l'École Polytechnique 9 (1810), pp.&nbsp;16–48.

বিষয়শ্রেণী:বহুভুজ
অন্তর্লিখন

ফ্রেম|ডান|বিভিন্ন বহুভুজের অন্তর্বৃত্ত
জ্যামিতিতে **অন্তর্লিখন** (ইংরেজি ভাষায়: Inscribe) বলতে একটি ঘনবস্তু বা জ্যামিতিক আকৃতির ভিতরে আরেকটি ঘনবস্তু বা জ্যামিতিক আকৃতিকে এমনভাবে অন্তর্ভুক্ত করা বোঝায় যাতে ভেতরের বস্তু বা আকৃতিটি বাইরেরটির সাথে একেবারে লেগে থাকে। ক বস্তুর ভেতরে খ বস্তু অন্তর্লিখিত আছে, একে অন্যভাবে বলা যায় খ বস্তুর বাইরে ক বস্তু পরিলিখিত (circumscribe) আছে। অন্তর্লিখিত আকৃতিটি যদি বৃত্ত হয় তাহলে তাকে বলে **অন্তর্বৃত্ত**। আর পরিলিখিত হলে বলে পরিবৃত্ত।

বিষয়শ্রেণী:প্রাথমিক জ্যামিতি
পরিবৃত্ত

thumb|পরিবৃত্ত, ''C'', এবং একটি চক্রাকার বহুভুজ, ''P''-এর পরিকেন্দ্র, ''O''
জ্যামিতিতে কোন ত্রিভুজের তিনটি শীর্ষবিন্দু দিয়ে যায় এমন বৃত্তকে পরিবৃত্ত বলে। পরিবৃত্তের কেন্দ্রকে বলে পরিকেন্দ্র এবং ব্যসাসর্ধকে বলে পরিব্যাসার্ধ। ত্রিভুজের তিনটি বাহুর সমদ্বিখন্ডক পরিবৃত্তে মিলিত হয়।

সকল বহুভুজের পরিবৃত্ত থাকে না। যে বহুভুজের একটি মাত্র পরিবৃত্ত থাকে অর্থাৎ বহুভুজটির প্রতিটি শীর্ষবিন্দুকে স্পর্শ করে এমন বৃত্ত শুধু একটিই আঁকা সম্ভব তাকে বৃত্তীয়  বহুভুজ বলা হয়। এধরনের বহুভুজের শীর্ষবিন্দুগুলো কনসাইক্লিক হওয়ায় এদেরকে কখনও কখনও কনসাইক্লিক বহুভুজও হয়। সকল ত্রিভুজ, সকল সুষম সাধারণ বহুভুজ, সকল আয়তক্ষেত্র, সকল সমদ্বিবাহু ট্রাপিজিয়াম এবং সমস্ত সমকোণী ঘুড়ি বৃত্তীয় অর্থাৎ উল্লেখিত প্রতিটি কাঠামোকে কোন না কোন বৃত্তে অন্তর্লিখন করা যাবে।

বিষয়শ্রেণী:প্রাথমিক জ্যামিতি
বিষয়শ্রেণী:ত্রিভুজের জন্য সংজ্ঞায়িত বৃত্ত
বহুতলক

জ্যামিতিতে **বহুতলক** (ইংরেজি ভাষায়: Polyhedron, বহুবচন: polyhedra) বলতে এক ধরনের জ্যামিতিক ত্রিমাত্রিক ঘনবস্তুকে বোঝায় যাদের সীমিতসংখ্যক তলগুলো সমতলীয় এবং ধারগুলো সরলরেখা। প্রয়োগকৌশলগতভাবে, বহুতলক হলো একটা ঘনবস্তুর ভেতর ও বাহিরের সীমানা। ভুজগুলো যে বিন্দুতে মিলিত হয় তাকে শীর্ষবিন্দু বলে।
যেসব বস্তু বা আকৃতির ভুজ (হাত), তল বা প্রতিটি অংশ সুষম, তাদেরকে সাধারণভাবে পলিটোপ (Polytope) নামে ডাকা হয়। বহুতলক হচ্ছে ত্রিমাত্রিক পলিটোপ। অন্যদিকে বহুভুজকে বলা যায় দ্বিমাত্রিক পলিটোপ।

## বৈশিষ্ট্যসমূহ
অধিকাংশ বহুতলকের প্রধান বৈশিষ্ট্য হচ্ছে একটি ধার (edge) কেবল মাত্র দুটি ভুজকে (face) যুক্ত করে। এছাড়া ধারের আরেকটি বড় বৈশিষ্ট্য হচ্ছে সে কেবল দুটি কোণার মধ্য দিয়ে যায়।

*[[লিওনার্ট অয়লার|অয়লার]] বৈশিষ্ট্য* খুব গুরুত্বপূর্ণ। এই বৈশিষ্ট্যকে χ দ্বারা প্রকাশ করা হয় এবং এটি একটি বহুতলকের কোণার সংখ্যা *V*, ধারের সংখ্যা *E*, এবং তলের সংখ্যা *F* কে নিচের সমীকরণের মাধ্যমে যুক্ত করে:
:2=V-E+F
যেমন: একটি ত্রিভুজাকার প্রিজমে ভার্টেক্স (শীর্ষবিন্দু) ৬টি, এজ (ধার) ৯টি এবং ফেস (ভুজ) ৫টি। সুতরাং ৬-৯+৫=২

## তথ্যসূত্র

বিষয়শ্রেণী:বহুতলক
প্লেটোনীয় ঘনবস্তু

জ্যামিতিতে **প্লেটোনীয় ঘনবস্তু** (ইংরেজি ভাষায়: Platonic solid) এক ধরনের সুষম উত্তল বহুতলক, অনেকটা সুষম বহুভুজের মত। প্লেটোনীয় ঘনবস্তুুর তলগুলো এক ধরনের সদৃশ (congruent) সুষম বহুভুজ। অর্থাৎ, প্রতি কোণায় সমান সংখ্যক তল যুক্ত হয়, যে কারণে এর সবগুলো তলের ধার, কোণা এবং কোণ সদৃশ।

মোট ৫টি প্লেটোনীয় ঘনবস্তু রয়েছে:

## ইতিহাস
প্লেটোনীয় ঘনবস্তুর নামকরণ করা হয়েছে প্রাচীন গ্রীসের দার্শনিক প্লেটোর নামানুসারে। প্রাচীনকাল থেকেই গ্রিকরা প্লেটোনীয় ঘনবস্তু নিয়ে প্রচুর গবেষণা করেছে। ইউক্লিড তাঁর বিখ্যাত ‘ইলিমেন্টস’ গ্রন্থে গাণিতিকভাবে প্লেটোনীয় ঘনবস্তু য়ে আলোচনা করেছেন, যেখানে তিনি বিভিন্ন প্লেটোনীয় ঘনবস্তুর পরিলিখিত গোলকের ব্যাস ও তার বাহুর দৈর্ঘ্যের আনুপাতের মান খুঁজে বের করেছেন। এছাড়াও, ৫টির অধিক প্লেটোনিক সলিড যে সম্ভব নয়, তা তিনিই যুক্তি দ্বারা প্রমাণ করেছিলেন।

১৬ শতাব্দীতে জার্মান জ্যোতির্বিদ জোহানেস কেপলার প্লেটোনীয় ঘনবস্তুর সাহায্যে সৌরজগতের গঠন ব্যাখ্যা করার চেষ্টা করেন । তিনি একটি মডেল প্রস্তাব করেন যেখানে বিভিন্ন প্লেটোনিক সলিড একে অপরের অভ্যন্তরে অবস্থিত কিন্তু বিভিন্ন অন্তর্লিখিত ও পরিলিখিত গোলক দ্বারা পৃথকায়িত এবং তিনি এ ধারণাও পেশ করেন যে সৌরজগতে গ্রহগুলোর মধ্যকার দূরত্ব এ মডেল দ্বারা ব্যাখ্যা করা সম্ভব। তাঁর এই ধারণা পরবর্তী সময়ে বাতিল হয়, কিন্তু তাঁর আবিষ্কৃত কক্ষপথের তিনটি সূত্র বিজ্ঞানের ইতিহাসে বিপ্লব নিয়ে আসে। 

## তথ্যসূত্র

* Atiyah, Michael; and Sutcliffe, Paul (2003). "Polyhedra in Physics, Chemistry and Geometry". Milan J. Math 71: 33–58. doi:10.1007/s00032-003-0014-1.
* Carl, Boyer; Merzbach, Uta (1989). A History of Mathematics (2nd ed.). Wiley. .
* Coxeter, H. S. M. (1973). Regular Polytopes (3rd ed.). New York: Dover Publications. .
* Euclid (1956). Heath, Thomas L.. ed. The Thirteen Books of Euclid's Elements, Books 10–13 (2nd unabr. ed.). New York: Dover Publications. .
* Haeckel, E. (1904). Kunstformen der Natur. Available as Haeckel, E. (1998); Art forms in nature, Prestel USA. , or online at [1].
* Weyl, Hermann (1952). Symmetry. Princeton, NJ: Princeton University Press. .
* "Strena seu de nive sexangula" (On the Six-Cornered Snowflake), 1611 paper by Kepler which discussed the reason for the six-angled shape of the snow crystals and the forms and symmetries in nature. Talks about platonic solids.

বিষয়শ্রেণী:বহুতলক
বিষয়শ্রেণী:বহু মাত্রা সম্পর্কিত জ্যামিতি
কালনিরূপণবিদ্যা

**কালনিরূপণবিদ্যা** (ইংরেজি ভাষায়: Chronology) বলতে সময়কে ক্রমান্বয়ে সাজিয়ে বিভিন্ন ঘটনা যে সমায়ানুক্রমে ঘটেছে সেভাবে লিপিবদ্ধ করার পদ্ধতিকে বোঝায়। মানব সভ্যতার বিভিন্ন ঘটনার কালনিরূপণ করার প্রক্রিয়া বর্ষপঞ্জির সাথে নিবিঢ়ভাবে সম্পর্কিত।

বৈজ্ঞানিক কালনিরূপণবিদ্যা মহাবিশ্বের বিভিন্ন ঘটনা যে ক্রমে এবং যে সময়ে ঘটেছে তা আবিষ্কার করে পুরো ইতিহাসকে একটিমাত্র সময়ের স্কেলে সাজানোর চেষ্টা করে। বিজ্ঞানের বিভিন্ন ক্ষেত্রে এর ব্যবহার দেখা যায়। যেমন, জ্যোতির্বিজ্ঞানে মহাজাগতিক ঘটনাগুলোকে হাজার বা লক্ষ লক্ষ বছরের স্কেলে বিচার করা হয়, ভূতত্ত্ব এবং জীবাশ্মবিজ্ঞানে পৃথিবী এবং প্রাণের উদ্ভব ও বিবর্তনের ইতিহাস তুলে ধরার জন্য কয়েক শত বা কয়েক হাজার বছরের স্কেল ব্যবহার করা হয়। ভূ-কালনিরূপণবিদ্যা একেবারে প্রাচীন কাল থেকে শুরু করে এমনকি সভ্যতার ইতিহাস পর্যন্ত নেমে আসে, এটিও কয়েক হাজার বছরের স্কেলে কাজ করতে পারে। সব ধরনের কালনিরূপণবিদ্যার মধ্যে সবচেয়ে ছোট স্কেল ব্যবহার করা হয় মানব সভ্যতার বিভিন্ন ঘটনা লিপিবদধ করতে।

প্রাচীন কালের মানুষরা যে ধরনের ঐতিহাসিক কালনিরূপণবিদ্যায় অভ্যস্ত ছিল তা আধুনিক কালের নিখুঁত গবেষণায় অনেক সময়ই ভুল বিবেচিত হয়। কারণ তাদের প্রক্রিয়া সম্পর্কে অনেক সময় স্পষ্ট কিছু জানা যায় না এবং অনেক ক্ষেত্রে তাদের কালনিরূপণের পদ্ধতিটিই খুব ঘোলাটে। সেকালের সঠিক ইতিহাস তুলে আনতে তাই অনেক সময়ই জীবাশ্ম এবং প্রত্নতত্ত্ব ব্যবহার করা হয়।

## তথ্যসূত্র

বিষয়শ্রেণী:ইতিহাস
বিষয়শ্রেণী:সময়
বিষয়শ্রেণী:কালপঞ্জি
বিষয়শ্রেণী:ভূবিজ্ঞান
এরাসমুস রাইনহোল্ড

থাম্ব|''প্রুটেনিক টেবিলস'' (১৫৬২ এর সংস্করণ)

**এরাসমুস রাইনহোল্ড** (জার্মান ভাষায়: Erasmus Reinhold) (২২শে অক্টোবর, ১৫১১ - ১৯শে ফেব্রুয়ারি, ১৫৫৩) ছিলেন একজন জার্মান জ্যোতির্বিজ্ঞানী ও গণিতবিদ যাকে তার প্রজন্মের সবচেয়ে প্রভাবশালী জ্যোতির্বিদ্যা শিক্ষকদের একজন হিসেবে গণ্য করা হতো। তিনি জার্মানির জাখসেন অঞ্চলের অন্তর্গত সালফেল্ড নামক স্থানে জন্মগ্রহণ করেন এবং সেখানেই মৃত্যুবরণ করেন।

তিনি শিক্ষা গ্রহণ করেছিলেন ভিটেনবার্গ বিশ্ববিদ্যালয়ের জ্যাকব মিলিশের অধীনে। ১৫৩৬ সালে তিনি প্রথমে উচ্চতর গণিতের শিক্ষক হিসেবে নিয়োগ পান। সে সময় গণিতের অংশ হিসেবে ফলিত গণিতও পড়ানো হতো যার অংশ ছিল জ্যোতির্বিদ্যা।

রাইনহোল্ড অনেকগুলো তারার একটি তালিকা তৈরি করেছিলেন। তার জ্যোতির্বিজ্ঞান প্রকাশনার মধ্যে রয়েছে গেয়র্গ পুরবাখের *Theoricae novae planetarum* বইয়ের ব্যাপারে মন্তব্য। কোপের্নিকুস তার বিখ্যাত *De revolutionibis* বই প্রকাশের পূর্বেই রাইনহোল্ড তার সৌরকেন্দ্রিক মতবাদ বিষয়ে জানতে পেরেছিলেন এবং পুরবাখের বইয়ের মন্তব্যে কোপের্নিকুসের পক্ষে লিখেছিলেন। অবশ্য জোহানেস কেপলার এবং গ্যালিলিও গ্যালিলাই এর আগের অন্য সব জ্যোতির্বিদদের মতো রাইনহোল্ডও কোপার্নিকাসের গাণিতিক মডেলটিকে আরেকটি ভূকেন্দ্রিক মডেলের মাধ্যমে ব্যাখ্যা করে পরিশেষে সৌরকেন্দ্রিক মতবাদ বর্জন করেন। এর পেছনে মূল কারণ ছিল ধর্মীয়।

প্রুশিয়ার ডিউক আলবার্ট রাইনহোল্ডের পৃষ্ঠপোষকতা করতেন এবং তার প্রুশীয় তালিকা (বা প্রুটেনীয় তালিকা) প্রকাশের ব্যাপারে আর্থিক সাহায্য দিয়েছিলেন। এই তালিকা পুরো সম্রাজ্যের সবখানে কোপার্নিকাসের পদ্ধতিতে গতিপথ নির্ণয়ের প্রক্রিয়া ছড়িয়ে দিতে সাহায্য করেছিল। অবশ্য সব সময়ই এমনভাবে গণনাটি সাজানো হতো যাতে পৃথিবীকে স্থির ধরলেও কোন সমস্যা না হয়। রাইনহোল্ডের প্রুটেনীয় তালিকা এবং কোপার্নিকাসের গবেষণার ভিত্তিতেই পোপ গ্রেগরি ১৩ তারিখ ১৫৮২ সালে বর্ষপঞ্জী সংস্কার করেছিলেন।

রাইনহোল্ড কোপের্নিকুসের De revolutionibus বইয়ের যে কপিটিতে প্রচুর টীকা সংযুক্ত করেছিলেন সেটি এডিনবরার রাজকীয় মানমন্দির থেকে সংগ্রহ করেছিলেন ওয়েন জিঞ্জারিশ। জিঞ্জারিশের কর্ম তৎপরতায়ই পরবর্তীকালে কোপার্নিকাসের এই বইটির প্রথম ও দ্বিতীয় সংস্করণের বিস্তৃত গবেষণা সম্ভব হয়। এ কারণেই বলা হয় গুটেনবার্গ বাইবেলের পর অন্য কোন প্রাচীন বইয়ের প্রথম সংস্করণ নিয়ে এতো বিস্তারিত গবেষণা সম্ভব হয়নি। কোপের্নিকুসের বইয়ের উপর করা একটি মন্তব্য থেকে জানা যায় রাইনহোল্ড পৃথিবী থেকে সূর্যের দূরত্ব মেপেছিলেন। অবশ্য তিনি পরিমাপের পদ্ধতিটি একটু অদল বদল করেছিলেন যাতে টলেমির উত্তরে পৌঁছানো যায়।

রাইনহোল্ডের নামে চাঁদের একটি সংঘর্ষ খাদের নাম রাখা হয়েছে। ইনসুলারুম সাগরে অবস্থিত কোপার্নিকাস খাদের দক্ষিণ-পূর্বে এই খাদটি অবস্থিত।

## তথ্যসূত্র


বিষয়শ্রেণী:জার্মান জ্যোতির্বিজ্ঞানী
বিষয়শ্রেণী:জার্মান গণিতবিদ
বিষয়শ্রেণী:১৫১১-এ জন্ম
বিষয়শ্রেণী:১৫৫৩-এ মৃত্যু
বিষয়শ্রেণী:জার্মান লুথারান
ক্যালরিমিটার

যে যন্ত্রের সাহায্যে তাপ পরিমাপ করা হয়, তাকে **ক্যালরিমিটার** বলা হয়। বিজ্ঞানী রেনো একটি উন্নত ক্যালরিমিটার উদ্ভাবন করেন যাকে রেনোর ক্যালরিমিটার বলা হয়। এর তিনটি প্রধান অংশ থাকে- ক্যালরিমিটার, গেট ও বাষ্প উত্তাপক।

## ক্যালরিমিটারের বিভিন্ন অংশ
নিম্নোক্ত অংশগুলো নিয়ে ক্যালরিমিটার গঠিত:
#### ক্যালরিমিটার
এ যন্ত্রের প্রধান অংশ হচ্ছে একটি চোঙাকৃতির পাত্র, যাকে ক্যালরিমিটার বলে। সাধারণত পাত্রটি তামার তৈরি হয়। একটি বড় কাঠের বক্সে অপরিবাহী বস্তুর ওপর এটি বসানো হয়। ক্যালরিমিটারে একই পদার্থের তৈরি একটি নাড়ানি বা আলোড়ক থাকে। স্ট্যান্ডের সাহয্যে একটি থার্মোমিটার ঝুলানো হয় যার সাহায্যে ক্যালরিমিটারে রাখা তরলের তাপমাত্রা মাপা হয়। ক্যালরিমিটারের ঢাকনির মধ্যে থার্মোমিটার ও আলোড়ক প্রবেশ করানোর জন্য একটি ছিদ্র থাকে। ক্যালরিমিটারকে চারদিক বন্ধ একটি প্রকোষ্ঠে রাখা হয়।
#### গেট
ক্যালরিমিটার এবং বাষ্প উত্তাপক এর মাঝে একটি গেট থাকে। এটি ক্যালরিমিটার ও বাষ্প উত্তাপক এর মাঝে দেয়াল হিসাবে কাজ করে। প্রয়োজনমত গেটটিকে উপরে তুলে ক্যালরিমিটারকে বাষ্প উত্তাপকের নিচে আনা হয়।
#### বাষ্প উত্তাপক
বাষ্প উত্তাপকের সাহায্যে কোন ক্ষুদ্র বস্তুকে বাষ্পের প্রত্যক্ষ সংস্পর্শ ছাড়াই উত্তপ্ত করা যায়। বাষ্প উত্তাপকে একই অক্ষবিশিষ্ট দুটি তামার ফাপা চোঙ থাকে। চোঙ দুটির মধ্যবর্তী বায়ুপূর্ণ স্থানের দুমুখ বন্ধ এবং চোঙের উপরের দিকে একটি আগম নল ও নিচের দিকে একটি নির্গম নল লাগানো আছে। রাবার নল দিয়ে আগম নলটি একটি বয়লারের সাথে যুক্ত করা হয়। বয়লার থেকে বাষ্প আগম নল চোঙ দুটির মধ্যবর্তী স্থানে প্রবেশ করে এবং নির্গম নল দিয়ে বের হয়ে যায়। নলটির উপরের মুখ কর্ক দিয়ে বন্ধ করা থাকে এবং নিচের মুখে একটি ঢাকনি থাকে যা ইচ্ছামত সরানো যায়। কর্কের মধ্যে একটি ছিদ্র দিয়ে সুতার সাহায্যে কঠিন বস্তুটিকে ঝুলিয়ে রাখা হয় এবং অন্য একটি ছিদ্র দিয়ে থার্মোমিটারকে প্রবেশ করানো হয়। ফলে বস্তুটি বাষ্পের সংস্পর্শে না এসেও পরোক্ষভাবে উত্তপ্ত হয়।

## তথ্যসূত্র

বিষয়শ্রেণী:পরিমাপক যন্ত্র
বিষয়শ্রেণী:গবেষণাগারের উপকরণ
বাংলা ভাষা আন্দোলনের শৈল্পিক চিত্রায়ণ

thumb|right|শহীদ মিনার, ঢাকা মেডিকেল কলেজ কাছাকাছি অবস্থিত ভাষা শহীদদের স্মৃতিতে তৈরী
right|thumb|মোদের গরব, একটি একাডেমী এ স্মারক ভাস্কর্য
থাম্ব|কোলকাতা ভাষা শহীদ মিনার
বাংলা ভাষা আন্দোলন ছিল পূর্ব পাকিস্তানের (বর্তমানে বাংলাদেশ) একটি রাজনৈতিক চেষ্টা যার মাধ্যমে বাংলাকে রাষ্ট্রভাষা হিসাবে ব্যবহারের দাবি জানানো হয়। আন্দোলনে সফল হবার আগে সরকারের পক্ষ থেকে তীব্র বিরোধিতার সম্মুখীন হতে হয়েছিল। অনেক গান, কবিতা, উপন্যাস ও নাটক এবং চলচ্চিত্র ও স্মৃতিকথায় ভাষা আন্দোলন, এবং এর সাথে সম্পৃক্ত স্মৃতিরক্ষা করা হয়েছে।

## গান
* *[[আমার ভাইয়ের রক্তে রাঙানো]]* - *গীতিকার* - আবদুল গাফ্ফার চৌধুরী - *সুরকার* - আলতাফ মাহমুদ
* *ওরা আমার মুখের ভাষা কাইড়া নিতে চায়* - *গীতিকার ও সুরকার* - আব্দুল লতিফ
* *একুশে ফেব্রুয়ারি* - *গীতিকার* - কবীর সুমন
* *সালাম সালাম হাজার সালাম* - *গীতিকার* - ফজল-এ-খোদা - *সুরকার* - মোহাম্মদ আব্দুল জব্বার
* *ভুলবো না ভুলবো না, একুশে ফেব্রুয়ারি* - *গীতিকার* - গাজীউল হক - *সুরকার - [[নিজাম উল হক]]*

## কবিতা
* *[[কাঁদতে আসিনি ফাঁসির দাবি নিয়ে এসেছি]]* - মাহবুব উল আলম চৌধুরী
* *বর্ণমালা, আমার দুঃখিনী বর্ণমালা* - শামসুর রাহমান
* *ফেব্রুয়ারি ১৯৬৯* - শামসুর রাহমান
* *আমাকে কি মাল্য দেবে দাও* - নির্মলেন্দু গুণ
* *চিঠি* - আবু জাফর ওবায়দুল্লাহ
* *সভয়তার মনিমধ্যে* - সৈয়দ শামসুল হক
*স্মৃতিস্তম্ভ - আলাউদ্দীন আল আজাদ

## উপন্যাস
* একুশে ফেব্রয়ারী - জহির রায়হান
* *আরেক ফাল্গুন* -  জহির রায়হান
* *আর্তনাদ* - শওকত ওসমান
**যাপিত জীবন* - সেলিনা হোসেন
**নিরন্তর ঘণ্টাধ্বনি* - সেলিনা হোসেন

## চলচ্চিত্র
* *[[জীবন থেকে নেয়া]]* - জহির রায়হান (পরিচালিত)
* *[[ফাগুন হাওয়ায়]]* -  তৌকীর আহমেদ (পরিচালিত)
* *[[বাঙলা (চলচ্চিত্র)| বাঙলা ]]* - শহীদুল ইসলাম খোকন (পরিচালিত)

## মঞ্চনাটক
* *কবর* - মুনীর চৌধুরী

## আরও দেখুন
* বাংলাদেশ মুক্তিযুদ্ধের শৈল্পিক চিত্রায়ন
* জনপ্রিয় সংস্কৃতিতে শেখ মুজিবুর রহমান

বিষয়শ্রেণী:বাংলাদেশের ইতিহাস
বিষয়শ্রেণী:বাংলা ভাষা আন্দোলন
বিষয়শ্রেণী:বাংলা ভাষা
কেল্টিক সভ্যতা

**সেলটিক** বা **কেলটিক**রা (ইংরেজি - *Celt*; উচ্চারণ - বা ) ছিল একজাতের ইন্দো-ইউরোপীয় জাতিগোষ্ঠী। জাতি আর ভাষাগতভাবে একই রকম বৈশিষ্ট্য সম্পন্ন অনেকগুলো কৌমসমাজকে একত্রে এই নামে অভিহিত করা হয়। এরা লৌহযুগ'এর সময়কালে এবং রোমান রাজত্বকালের ইউরোপ মহাদেশে বসবাস করত। এরা কেলটিক ভাষায় কথা বলত।

যে সংস্কৃতিকে প্রাক-কেল্টীয় বা প্রোটো কেলটিক হিসেবে সরাসরি ধরা যায় তা হল উর্নফিল্ড সংস্কৃতি; মধ্য ইউরোপে এই সংস্কৃতি জন্ম নেয় খ্রিষ্টপূর্ব দ্বিতীয় সহস্রাব্দের কাছাকাছি সময়ে এবং সেখান থেকে হালস্তাত সংস্কৃতি নামে এক লৌহযুগ-সংস্কৃতির জন্ম হয়(৮০৬-৪৫০) খ্রিষ্টপূর্বাব্দের মধ্যবর্তী সময়ে। অস্ট্রিয়ার হালস্তাত নামক এলাকায় এই সংস্কৃতির কিছু নিদর্শন আবিষ্কৃত হয়। তাই সেই অঞ্চলের নামানুসারে এই সংস্কৃতির নাম হালস্তাত সংস্কৃতি রাখা হয়। ৪৫০ খ্রিষ্টপূর্বাব্দ থেকে রোমান আগ্রাসনের পূর্ব পর্যন্ত) কেলটিক সভ্যতা ইউরোপ এবং আনাতোলিয়াপর্যন্ত বিস্তার লাভ করে। এরা মূলত উর্নফিল্ড'এর রাইস গ্রেভ কালচার এর মাধ্যমে নিজেদের সংস্কৃতির সূচনা ঘটায়।

কেল্টদের ভাষা এর প্রথম যে নিদর্শন টা পাওয়া যায় সেটা ছিল লেপটনিক ভাষা স্তম্ভ। যা মূলত ৬০০ খ্রিষ্টপূর্বাব্দ এর দিকে তৈরি.

বর্তমান কালে বেশ কিছু ভালো মানের প্রমাণ পাওয়া গেছে যে কেলটিক সভ্যতার যে আন্তঃমহাদেশিয় ভাষা সমুহ ছিল তারা মূলত বিভিন্ন স্তম্ভ আর জায়গার নাম থেকেই বোঝা যেত। তবে এই ক্ষেত্রে তারতেশিয়ান স্তম্ভ(৮০০-৭৫০)খ্রিষ্টপূর্বাব্দের যেটা কিনা পর্তুগাল আর স্পেন এর সীমান্তবর্তী প্রদেশ থেকে উদ্ধার করা হয়েছিল সেটা বর্তমানে আমাদের জানা মতে সবথেকে পুরনো নিদর্শন সেলটিক ভাষার।
ইন্সুলার কেলটিক ভাষা সমূহ মূলত অরহাম ইন্সক্রিপশান থেকে উদ্ধার করা হয়েছে তবে এর আগেও এই ভাষার অস্তিত্ব ছিল। তবে মূলত লিখিত ভাষার অস্তিত্ব পাওয়া যায় আইরিশ রিউনিক ভাষা থেকে যার সময়কাল ছিল ৮০০ খ্রিষ্টাব্দ কাল। প্রাসঙ্গিক বইপত্র সমূহ প্রথমদিক এর আইরিশ ভাষার Táin Bó Cúailnge (The Cattle Raid of Cooley), ১২শ শতক থেকে এখনও আছে সঠিক ভাবে। 
## তথ্যসূত্র

বিষয়শ্রেণী:সভ্যতা
বিষয়শ্রেণী:কেল্টিক সভ্যতা
বিষয়শ্রেণী:সভ্যতা সম্পর্কে ইতিহাস বই